সন্ত জ্ঞানেশ্বর
জ্ঞানেশ্বর বা ধ্যানেশ্বর বা জ্ঞানদেব বা জ্ঞানেশ্বর বিঠল কুলকার্নি (১২৭৫-১২৯৬), ছিলেন ১৩শ শতাব্দীর ভারতীয় মারাঠি সাধক, কবি, এবং শৈব ও বারকরী ঐতিহ্যের যোগী, দার্শনিক ও নাথ। তাঁর ২১ বছরের জীবনে তিনি জ্ঞানেশ্বরী ও অমৃতানুভব রচনা করেন। এগুলি মারাঠি ভাষার প্রাচীনতম টিকে থাকা সাহিত্যকর্ম, এবং মারাঠি সাহিত্যের মাইলফলক হিসেবে বিবেচিত। তাঁর ধারণাগুলি অদ্বৈত বেদান্ত দর্শনকে প্রতিফলিত করে এবং দেবতা বিষ্ণুর অবতার বিঠোবার প্রতি যোগ ও ভক্তির উপর জোর দেয়। জ্ঞানেশ্বর একনাথ ও তুকারামের মতো সাধু-কবিদের অনুপ্রাণিত করেছিল এবং তিনি মহারাষ্ট্রের হিন্দুধর্মের বারকরী (বিঠোবা-কৃষ্ণ) ভক্তি আন্দোলন ঐতিহ্যের অন্যতম প্রতিষ্ঠাতা। তিনি ১২৯৬ সালে ভূগর্ভস্থ কক্ষে নিজেকে সমাধিস্থ করে আলান্দিতে সমাধি গ্রহণ করেন।